JEESUS ON PÄÄRAKENTAJA 1/2
Oletko koskaan ajatellut Jumalaa rakentajana?
Millainen rakentaja uskot Hänen olevan?
Voiko Jumala tehdä jotain kaunista jostakin, joka on pilalla ja raunioina?
Uskotko, että Jumala rakentaa elämiä, avioliittoja ja seurakuntia?
Tervetuloa! Puhun rakennuksista ja Jumalasta päärakentajana.
Hän haluaa rakentaa elämääsi ja että osallistumme Hänen työhönsä.
Jakeessa Esra 9:9 israelilaiset sanovat olleensa tuolloin orjia.
Tämä sopii hyvin myös meihin, koska me kaikki olimme ennen jotain.
"Sillä orjia me olemme; mutta orjuudessamme ei meidän -
Jumalamme ole meitä hyljännyt, vaan on suonut meidän saavuttaa -
Persian kuningasten suosion ja hengähtää, pystyttääksemme -
Jumalamme temppelin ja kohottaaksemme sen raunioistaan, -
ja on antanut meille suojatun paikan Juudassa ja Jerusalemissa."
Mietipä tätä: -
Ihmisillä on tapana pilata se, mikä on loisteliasta.
Ajatellaan vaikka ympäristöä ja koko luomakuntaa.
Jumala taas tekee jotain loisteliasta siitä, mikä on raunioina.
Jeesuksen seurakunnan tehtävä on etsiä Jumalan tarkoitusta -
ja nähdä raunioiden heräävän eloon.
Usein näemme, miten ihmiset ovat pilanneet jotakin loisteliasta.
Vanhassa Testamentissa se oli temppeli, Jumalan huone.
Nebukadnessar oli vallannut Jerusalemin ja tuhonnut temppelin, -
josta Herra sanoi: "minun silmäni ja sydämeni tulevat aina olemaan siinä."
Temppeli oli kaunis ja upea, mutta Nebukadnessar tuhosi sen -
ja jätti jälkeensä vain savuavat, pystyssä törröttävät rauniot.
Toki myös ihmiset olivat monesti hengellisessä mielessä -
tuhonneet jotain, jonka Jumala oli tarkoittanut loisteliaaksi.
Mietipä, mitä Jumala loi.
Hän loi ihmisen Edenin puutarhaan, jotta voisi olla yhteydessä häneen.
Se, mitä Jumala loi, oli kaunista, loisteliasta ja täydellistä, -
mutta Aadamin ja Eevan kautta ihmiskunta lankesi syntiin.
Siitä, mikä oli loisteliasta ja täydellistä, jäi vain rauniot.
Sama pätee myös omaan elämäämme. Kun vauva syntyy, -
se on ainakin äidin ja isän mielestä upea ja täydellinen.
Muut saattavat huomata, että sen nenä on vino tai pää kenossa, -
mutta vanhempien mielestä se on täydellinen hassuine hiustupsuineen.
Elämässä me sitten teemme valintoja ja päätöksiä, -
ja se, mikä oli loisteliasta, voi muuttua raunioiksi.
Maine tai uskottavuus saattaa mennä, ihmissuhteet voivat kariutua, -
raha-asiamme saattavat mennä pieleen tai meistä tuntuu, -
että mahdollisuutemme ovat pilalla. Maailmassamme upeat tilaisuudet -
voivat mennä pilalle, mutta Jumala voi palauttaa raunioiden loiston.
Hän voi nostaa kauniita asioita esiin tuhkasta -
ja kääntää katkeran itkun suureksi iloksi.
Jumala muuttaa pilalle menneet asiat loisteliaiksi, ja seurakunnan -
tehtävä on etsiä Jumalan tahtoa, jotta ihmisten elämä voi muuttua.
Valmistuin raamattukoulusta 40 vuotta sitten, ja koko sen ajan -
olen toiminut pastorina ja rakentanut ihmisten elämää.
Se, mitä saamme tehdä, on uskomaton mahdollisuus -
rakentaa raunioita uudelleen. Tänäänkin moni on päättänyt -
antaa asioitaan Herralle. Se, mitä tuomme Hänelle, on usein rikki, -
täysin murskana, mutta kaikkivaltias Jumala voi muuttaa meidät -
ja nostaa elämämme uudelleen esiin tuhkasta.
Tästä seurakunnassa on kyse. Esran jakeessa sanotaan, -
että Jumala antoi israelilaisten korjata Jumalan huoneen.
Se tarkoita vain fyysisen temppelin seinien ja katon korjaamista, -
vaan jakeessa puhutaan oikeastaan Jumalan huoneen kunniasta -
ja sen korkeasta asemasta.
Israelilaisten tuli palauttaa tuo kunnia ja korkea asema.
Tällä hetkellä minä seison ja te istutte suuressa, upeassa rakennuksessa, -
mutta sen loisto ei riipu siitä itses- tään vaan siitä, mitä sen sisällä on.
Jos keskitymme kirkkorakennuksiin, niistä tulee helposti museoita, -
mutta uskon kirkkoihin, koska rakastan rakentamista.
Kun rakensimme taloamme, minua kiehtoi se, miten jotain uutta -
syntyy tyhjästä pelkkien paperille tehtyjen piirustusten perusteella.
Olin rakennusmiesten maanvaiva, koska olin paikalla koko ajan.
Seurasin kaikkea. Samoin, kun rakensimme tätä rakennusta, -
olin työmaalla jatkuvasti oranssissa liivissäni ja kypärä päässä.
Siksi työ tuntui edistyvän hitaasti kuin etanan maratonjuoksu.
Katsoin, kuinka valtavat nostokurjet nostivat korkeita paaluja paikalleen -
todella pikkutarkasti oikeaan paikkaan. Rakastan koko prosessia, -
koska se kuvaa näkyä ja eteenpäin menemistä.
Minut on kai tehty Jumalan, päärakentajan kuvaksi.
Jumala rakentaa ihmisten elämiä ja palauttaa raunioiden loiston.
Hän rakentaa perheitä ja avioliittoja, koska perhe on Hänen ideansa.
Vaikka perhe olisi tuhon partaalla, Jumala voi ihmeellisesti -
tuoda sen jälleen yhteen.
Ensin Jumala rakensi temppelin, ja nyt Jeesus rakentaa seurakuntaa, -
jonka puolesta Hän antoi henkensä. Matt. 16:18: "...tälle kalliolle -
minä rakennan seurakuntani, ja tuonelan portit eivät sitä voita."
Jeesus on mestarirakentaja, eivätkä tuonelan portit voi horjuttaa kirkkoa.
On hienoa nähdä, kuinka sitkeä Jeesuksen seurakunta on.
Vuosikymmeniä asiantuntijat ovat ennustaneet sen kuolemaa, -
mutta sunnuntai-iltaisin tuhannet ovat täällä ylistämässä Jumalaa.
Täällä on eri-ikäisiä ja erilaisia ihmisiä, seurakunta on elossa!
Rakennus itsessään ei ole elävä ja loistokas, vaan se, mitä sen sisällä on.
Sitä Jumala haluaa rakentaa. Hän on läsnä ihmisten sydämissä.
Se on upeaa. Pari vuotta sitten kirjoitin Twitteriin näin: -
"Jeesus Kristus on mestarirakentaja."
Parissa minuutissa sain vastauksen mestarirakentajien yhdistykseltä: -
"Onko hänen lisenssinsä kunnossa?"
Hän rakentaa elämiä, perheitä ja seurakuntaa.
Ps. 127:1. "Jos Herra ei huonetta rakenna, niin sen rakentajat -
turhaan vaivaa näkevät."
Joten kyllä, rakastan rakentamista, mutta olen luotu Rakentajan kuvaksi.
On hienoa lukea Raamatusta, että temppelin rakentaminen menestyi -
Jumalan sanan ansiosta, joka tuli profeettojen Haggai ja Sakarja kautta.
Näin sanotaan jakeessa Esra 6:14.
"Niin juutalaisten vanhimmat rakensivat, ja työ onnistui heille -
profeetta Haggain ja Sakarjan, Iddon pojan, ennustuksen tukemana.
Ja he saivat sen valmiiksi Israelin Jumalan käskyn ja Kooreksen, -
Daarejaveksen ja Artahsastan, Persian kuninkaan, käskyn mukaan."
Rakentaminen onnistui Herran sanan ansiosta, jonka profeetat välittivät.
Heidän kirjansa ovat VT:n toiseksi ja kolmanneksi viimeisinä.
Niissä on paljon profetioita Jumalan huoneen rakentamisesta.
Haggai kertoo, että ihmisiä kiinnosti vain omien kotiensa rakentaminen -
ja he koristelivat niitä paneelein, kun Jumalan huone oli raunioina.
Jumala haluaa palauttaa raunioiden loiston, ja saamme osallistua siihen.
En usko, että kotien rakentaminen oli varsinainen ongelma, -
mutta heitä kiinnosti vain se, mikä oli heidän, ei se, mitä Jumala halusi.
Tuossa tilanteessa profeetta käski heidän alkaa katsoa -
Jumalan huonetta ja kertoa, mitä näkivät. Hagg. 2:3: -
"Kuka teidän joukossanne on jäljelle jäänyt, joka on nähnyt tämän -
temppelin sen entisessä kunniassa? Ja miltä näyttää se teistä nyt?
Eikö se ole tyhjän veroinen teidän silmissänne?"
Haggai kysyy: "Näettekö, miten Jumalan huone on raunioina -
verrattuna sen entiseen loistoon?" Jumala palauttaa raunioiden loiston.
Kohta Haggai jatkaa: "temppelin myöhempi kunnia on oleva suurempi -
kuin aikaisempi." Jumala tekee raunioista jotain entistä upeampaa.
Hän tekee niin elämämme ja kotimme kanssa, kun luotamme Häneen.
Se on mahtavaa. Miten sinä näet Jumalan huoneen?
Miten näet maailmanlaajuisen Kristuksen seurakunnan?
Monet kritisoivat sitä.
Monet tulevat kertomaan sille, mitä sen pitäisi tehdä ja millainen olla.
He valittavat, että kaikki raha menee kirkkorakennuksiin, -
vaikka se pitäisi käyttää köyhien auttamiseksi. Haluan puhua tästä.
Miettikää tätä hetki. Jeesus välitti kovasti köyhistä, -
ja Hän haastaa meitäkin auttamaan köyhiä ja niitä, joilla on vaikeaa.
Mutta välittävätkö kirkkojen arvostelijat todella köyhistä -
vai haluavatko he vain arvostella?
Jeesuksellekin sanottiin näin. Eräs nainen välitti hengellisistä asioista.
Markuksen evankeliumissa Maria tuhosi pullon kallista parfyymia.
Sen arvo oli 300 denaaria, mikä vastasi koko vuoden palkkaa.
Hän voiteli sillä Jeesuksen, koska hengellinen puoli oli hänelle tärkeä.
Mark. 14: 5―7: "...'Olisihan voinut myydä tämän voiteen enempään -
kuin kolmeensataan denariin ja antaa ne köyhille.' Ja he toruivat häntä.
Mutta Jeesus sanoi: 'Antakaa hänen olla. Miksi pahoitatte hänen mieltään?
Hän teki hyvän työn minulle. Köyhät teillä on aina keskuudessanne...'"
Keskuudessamme on aina köyhiä monesta syystä.
Yksi syy on ihmiskunnan lankeemus, joka tuo mukaan köyhyyttä ja tuhoa.
Jeesus ei ollut köyhiä vastaan, vaan sanoi: "Herran Henki on minun -
päälläni, sillä hän on voidellut minut julistamaan evankeliumia köyhille..."
Usein ihmiset puhuvat köyhistä, koska he ajattelevat, -
että Jeesus ja seurakunta ovat vain köyhien auttamista varten, -
mutta Jeesus tuli julistamaan evankeliumia.
Kuinka moni seurakunnan ulkopuolella välittää evankeliumista, -
siitä, että ihmiset pelastuvat ja heidän elämänsä muuttuu, -
perheet eheytyvät ja nuoret pääsevät pois kadulta ja muuttuvat niin, -
etteivät huumeet ja itsemurha ole enää heille vaihtoehto?
Kuinka paljon ihmiset välittävät lapsista, joihin panostetaan -
ja jotka oppivat kauniita periaatteita, joiden varaan rakentaa elämäänsä, -
minkä ansiosta he voivat kohdata elämän kovuuden niin, -
että ovat tukevalla perustalla? Kuinka moni todella välittää -
sielunhoidosta, ihmisten auttamisesta ja Jumalan läsnäolosta ylistyksessä -
ja Hänen voimastaan elämässämme?
Meillä on rakennuksia yhdestä syystä: -
Se, mitä Jumala haluaa tehdä ihmisten elämässä, on tärkeää.
Ihmisillä voi olla monenlaisia asenteita kirkkorakennuksia kohtaan, -
ja monet arvostelevat seurakuntaa rahan käyttämisestä rakennuksiin -
sen sijaan, että auttaisi ihmisiä. Jos seurakunta ei kokoontuisi missään, -
koko seurakuntaa ei olisi, eikä seurakunta auttaisi ketään.
Monesti aliarvioimme seurakunnan hengellistä työtä -
ja ihmisiä, joita se auttaa. Monet teistä, jotka katsovat ohjelmaa, -
ovat löytäneet yhteyden Jeesukseen seurakunnassa, käyneet pyhäkoulua, -
menneet naimisiin tai osallistuneet rakkaanne hautajaisiin kirkossa.
Seurakunnalla on tärkeä rooli. Se auttaa ihmisiä ja hoitaa sieluja, -
ja sillä tulee olla myös tilat, jotka mahdollistavat ihmisten palvelemisen.
Rukoilen, että sinulla olisi hyvä asenne etkä arvioisi vain pinnalta, -
vaan haluaisit nähdä seurakunnan toimivan kaupungeissa ja kylissä, -
niin kolmannessa maailmassa kuin New Yorkin kaltaisissa kaupungeissa.
Seurakunnan tulisi olla kaupungin keskustassa ja vaikuttaa siihen.
Kun sanoin, etten enää rakastanut vaimoani, se oli elämäni pimein päivä.
Jollain kummallisella tavalla pystyin perustelemaan itselleni sen, -
että olin jättämässä perheeni.
Kun muistelen eroamme ja sitä, kuinka kaukana Mark oli Jumalasta -
ja kuinka kova hänen sydämensä oli, oli vaikea uskoa hänen palaavan.
Oli todella tärkeää, että seurakunnan pastorit rukoilivat kanssani, -
koska tiesin, että rukous oli ainoa tapa saada hänet palaamaan.
Olin autossa matkalla avaamaan kauppaani, -
kun puhkesin itkuun ihmetellen, mitä oikein oli tekeillä.
Jumala oli kintereilläni ja etsi minua.
Jumalan jälleenrakennustyö näkyi Markin pehmenemisenä.
Kun työ eteni hänessä, näin, miten Jumala todella eheytti häntä.
Muistan selvästi, kuinka tytöt kiljuivat riemusta, -
kun Mark pysähtyi talomme eteen matkalaukut autossaan.
Avioliittomme jälleenrakennus oli Jumalan etsimistä.
Sitä ennen olin toiminut päinvastoin.
Emme yrittäneet muuttaa toisiamme, vaan halusimme muuttua -
Jumalan tahdon mukaisiksi ihmisiksi. Jumala toi meidät taas yhteen, -
vaikka olimme kaukana toisistamme, kun vain keskityimme Kristukseen.
Olemme olleet naimisissa 30 vuotta. Hienointa kokemassamme on, -
että opimme arvostamaan sitä, miten Jumala toi meidät taas yhteen.
Se, että olemme nyt tässä, on suuri ihme.
Tiedän, miten olemme päätyneet tähän.
Jumala voi eheyttää jokaisen avio- liiton, jos puolisot todella haluavat.
Olemme todistus siitä.
Kipujen mies, Jumalan Karitsa, -
jonka Hänen omansa pettivät.
Ihmisen synnit ja Jumalan viha -
pantiin Jeesuksen ylle.
Hiljaa Hän seisoi syytettynä, -
kun Häntä lyötiin, pilkattiin ja halveksittiin.
Hän taipui Isänsä tahtoon -
ja otti orjantappurakruunun.
Pelastukseni koitti tuolla rosoisella ristillä, -
kun rakkautesi vuosi ylleni.
Nyt sieluni huutaa: "Halleluja, -
ylistys ja kunnia Sinulle!"
Jumalan oma Poika, lähetetty taivaasta -
ostamaan vapaaksi ja lunastamaan -
ja sovittamaan juuri ne, -
jotka naulasivat Hänet ristinpuuhun.
Pelastukseni koitti tuolla rosoisella ristillä, -
kun rakkautesi vuosi ylleni.
Nyt sieluni huutaa: "Halleluja, -
ylistys ja kunnia Sinulle!"
Nyt velkani on maksettu, maksettu kokonaan, -
kalliilla verellä, jonka Jeesukseni vuodatti.
Synnin kirouksella ei enää ole valtaa minuun.
Se, jonka Poika vapauttaa, on totisesti vapaa.
Nyt velkani on maksettu, maksettu kokonaan, -
kalliilla verellä, jonka Jeesukseni vuodatti.
Synnin kirouksella ei enää ole valtaa minuun.
Se, jonka Poika vapauttaa, on totisesti vapaa.
Pelastukseni koitti tuolla rosoisella ristillä, -
kun rakkautesi vuosi ylleni.
Nyt sieluni huutaa: "Halleluja, -
ylistys ja kunnia Sinulle!"
Sinä kaunistat vuoden hyvyydelläsi, -
vastaat meille upeilla teoilla.
Jumala, Pelastajamme, Sinun toivosi kaikuu -
kaukaisiin maihin ja merten ylitse.
Maalaa pellot kullanvaaleiksi, -
kastele sato sateillasi.
Jumalan virta täynnä elävää vettä -
virtaa kaikille, kuten olet säätänyt.
Ylistä Herran nimeä, -
sieluni, laula Hänen ansioistaan.
Kaikki, mikä elää, yhtyköön lauluun, -
tulkaa korottamaan Kuningastamme.
Yhtyköön Maa tanssiin, -
kaunista se keväisillä sadekuuroilla.
Iltahämärä ja aamurusko välittäkööt ikuisesti -
kutsua tulla palvomaan Häntä.
Ylistä Herran nimeä, -
sieluni, laula Hänen ansioistaan.
Kaikki, mikä elää, yhtyköön lauluun, -
tulkaa korottamaan Kuningastamme.
Ylistä Herran nimeä, -
sieluni, laula Hänen ansioistaan.
Kaikki, mikä elää, yhtyköön lauluun, -
tulkaa korottamaan Kuningastamme.
Jos haluat, ettei elämäsi ole tarina raunioiden menneestä loistosta, -
vaan että rauniot heräävät taas eloon, pidä suhde Jeesukseen kunnossa.
Tuon suhteen perustalle voit rakentaa rauniosi uudelleen ja nousta tuhkasta.
Uusi albumi Hillsongilta: -
Glorious Ruins -erikoispainos CD- tai DVD-muodossa.
Olemme osa tarinaa, jolla on loistokas alku ja loppu.
Myös matka on hieno, koska olemme matkalla kohti upeaa päämäärää.
Glorious Ruins -albumin erikoispainos -
sekä Brian ja Bobbie Houstonin opetussarja "Glorious" pakettina.
Rukoilen, että voisimme etsiä oikeutta ja poistaa vääryyden.
Jumalan tärkein tehtävä meille on, -
että tyydytämme janon, joka on jokaisen sielussa.
Rukoilen, että voimme aina osoittaa ihmisille tien kotiin Jeesuksen luo, -
kotiin Jumalan huoneeseen ja kotiin, joka odottaa meitä taivaassa.
Erikoisvieraina...
Colour 2014: Rauhan, valon ja rakkauden vallankumous
Historian suurin rakkaustarina
Kiitos Jumalalle, että saamme rakentaa Hänen seurakuntaansa.
Älä aliarvioi omaa merkitystäsi siinä. Meidän kaikkien täytyy elää -
jollekin itseämme suuremmalle, kun palvelemme Häntä elämällämme.
Välitämme ihmisistä ja maailmasta ympärillämme. Kiitos seurasta!
Suomennos: Anni Lähteenmäki